सामग्री: 13 एप्रिल 2021 ला मुख्यमंत्री उद्धव ठाकरे यांनी कडक निर्बंध लागू केले. त्यावेळी मुंबई परिसरातील दैनंदिन कोरोना रूग्णांची संख्या 16,596 इतकी होती, तर फक्त मुंबई शहरातील दैनंदिन कोरोना रूग्णांची संख्या ही 7,873 होती. हे कडक निर्बंध लागू करून 12 दिवस झाले. यानंतर मुंबईतल्या कोरोना रूग्णांची संख्या ही कमी होताना दिसली. 

12 दिवसांच्या या रूग्ण संख्येत जवळपास 50 टक्यांपेक्षा अधिक घट झालेली बघायला मिळाली. मुंबईतल्या रूग्ण संख्येत घट होण्याची काय कारणं आहेत?

तत्पूर्वी, गेल्या महिन्याभरातील निवडक दिवसांमधील रुग्णवाढीची संख्या पाहूया. 4 एप्रिल रोजी एका दिवसात 11 हजार 163 रुग्ण आढळले होते, तर काल म्हणजे 26 एप्रिल रोजी एका दिवसात वाढलेल्या रुग्णांची संख्या 3 हजार 840 वर आली.

गेल्या महिन्याभरात मुंबईत एका दिवसात आढळलेल्या रुग्णांची संख्या :

मुंबईतील रुग्णवाढ कमी करण्यास कोणत्या गोष्टी कारणीभूत ठरल्या किंवा शासन-प्रशासनानं कोणत्या गोष्टी केल्या, हे पाहूया.

1) कडक निर्बंध?

राज्यातला लॉकडाऊन हा 13 एप्रिलपासून लावण्यात आला. पण मुंबई महापालिका क्षेत्रात फेब्रुवारी महिन्यापासून निर्बंध लावायला सुरुवात केली होती. जेव्हा मुंबई शहरातला कोरोना रूग्णांचा दैनंदिन आकडा 750 च्या घरात होता. तेव्हा 18 फेब्रुवारीला मुंबईचे महापालिका आयुक्त इकबाल सिंग चहल यांनी मुंबईसाठी काही निर्बंध जाहीर केले.

हे सर्व निर्बंध हळूहळू कडक होत गेले. 

मुंबईच्या महापौर किशोरी पेडणेकर सांगतात,  "लॉकडाऊन आधी महापालिकेने निर्बंध लागू करायला सुरवात केली. आठवडी बाजार बंद केले होते. 50 पेक्षा अधिक व्यक्ती एका ठीकाणी आढळल्या तर त्यांच्यावर महापालिकेने मोठ्या प्रमाणात कारवाई केली. पण मुख्यमंत्र्यांनी लॉकडाऊन जाहीर केल्यानंतर त्याचा अधिक फायदा झाला. लोकल ट्रेनमध्ये, बसमध्ये फक्त अत्यावश्यक सेवेतील लोकांना परवानगी दिली. त्यामुळे प्रसार कमी होण्यास मदत झाली. कोरोनाचा धोका टळलेला नाही पण प्रसार कमी होतोय हे शहरासाठी चांगलंच आहे."

2) लसीकरण

राज्यातलं सर्वाधिक लसीकरण मुंबई महापालिका क्षेत्रात झाल्याचं आकडेवरून स्पष्ट झालं आहे. मुंबई महापालिका क्षेत्रात आतापर्यंत 22 लाख 82 हजार 609 इतक्या लोकांचं लसीकरण करण्यात आलं आहे. 

25 एप्रिल या एका दिवसांत 69,577 इतकं लसीकरण करण्यात आलं. 

मुंबई महापालिका आयुक्त इकबाल सिंग चहल सांगतात, "मुंबई महापालिकेचं सर्व तांत्रिक अडचणी...\nमागील सामग्री खालीलप्रमाणे सारांशित केली जाऊ शकते:
महाराष्ट्रात मार्च 2021 पासून कोरोना रूग्णांची संख्या पुन्हा वेगाने वाढू लागली. राज्यातला कोरोना रूग्णांचा प्रतिदिन आकडा 60 हजारांच्या पुढे गेला. मुंबईमधील रूग्णांचा आकडा हजारांवर पोहचला आणि दिवसेंदिवस तो वाढत गेला.